****

ประกาศองค์การบริหารส่วนตำบลชุมพวง

เรื่อง มาตรการป้องกันการละเว้นการปฏิบัติหน้าที่ในการการบังคบใช้กฎหมายเกี่ยวกับป้ายโฆษณา

บนทางสาธารณะขององค์การบริหารส่วนตำบลชุมพวง

……………………………………..

 ตามที่สำนักงานเลขาธิการคณะรัฐมนตรีได้แจ้งมติคณะรัฐมนตรีเมื่อวันที่ 8 มกราคม 2562 เรื่อง มาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ ตามที่คณะกรรมการ ป.ป.ช. เสนอ และกระทรวงมหาดไทยได้มอบหมายให้กรมส่งเสริมการปกครองท้องถิ่น พิจารณาดำเนินการในส่วนที่เกี่ยวข้อง นั้น

 เพื่อสนับสนุนให้การดำเนินการในเรื่องดังกล่าวเป็นไปได้อย่างมีประสิทธิภาพ องค์การบริหารส่วนตำบลชุมพวง จึงขอประกาศมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะในเขตองค์การบริหารส่วนตำบลชุมพวง เพื่อให้เจ้าหน้าที่ทุกระดับและประชาชนโดยทั่วไปที่เกี่ยวข้องทราบและถือปฏิบัติและดำเนินการ โดยมีรายละเอียด ดังนี้

1. องค์การบริหารส่วนตำบลชุมพวง จะมีการบังคับใช้กฎหมายเกี่ยวกับป้ายโฆษณาบนทางสาธารณะ ตามพระราชบัญญัติทางกลวง พ.ศ.2535 และที่แก้ไขเพิ่มเติม พระราชบัญญัติควบคุมอาคาร พ.ศ.2533 และที่แก้ไขเพิ่มเติม และพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติม โดยขอให้เจ้าหน้าที่ที่เกี่ยวข้องกำกับดูแลการติดตั้งป้ายบนทางสาธารณะ ปฏิบัติตามระเบียบอย่างเคร่งครัด โดยจะมีการตรวจสอบเป็นประจำทุกไตรมาส หากพบว่าเจ้าหน้าที่ที่กำกับดูแลเรื่องดังกล่าวละเลยหรือละเว้นการปฏิบัติหน้าที่หรือเรียกรับผลประโยชน์จากผู้ติดตั้งป้ายให้ถือเป็นความผิดวินัย หรือความผิดทางอาญา แล้วแต่กรณี
2. องค์การบริหารส่วนตำบลชุมพวง จัดช่องทางการแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมาย ผ่านช่องทาง https:www.chumpuang.go.th หัวข้อร้องเรียน/ร้องทุกข์

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ 27 ธันวาคม พ.ศ. 2564



 ( นางสาวปิยภัทร รัชชาพงษ์ )

 นายกองค์การบริหารส่วนตำบลชุมพวง